CELEX: 32016R0472
Language: fi
Date: 2016-03-31 00:00:00
Title: Komission täytäntöönpanoasetus (EU) 2016/472, annettu 31 päivänä maaliskuuta 2016, asetuksen (EU) N:o 72/2010 muuttamisesta siltä osin kuin on kyse termin ’komission tarkastaja’ määritelmästä (ETA:n kannalta merkityksellinen teksti)

1.4.2016   
            
            
               FI
            
            
               Euroopan unionin virallinen lehti
            
            
               L 85/28
            
         KOMISSION TÄYTÄNTÖÖNPANOASETUS (EU) 2016/472,
   annettu 31 päivänä maaliskuuta 2016,
   asetuksen (EU) N:o 72/2010 muuttamisesta siltä osin kuin on kyse termin ’komission tarkastaja’ määritelmästä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 15 artiklan,
   sekä katsoo seuraavaa:
   
               (1)
            
            
               Euroopan talousaluetta (ETA) koskevassa sopimuksessa (2) ja erityisesti sen liitteessä XIII määrätään, että Euroopan vapaakauppaliittoon (EFTA) kuuluvien ETA-jäsenvaltioiden on pantava täytäntöön ilmailun turvaamista koskevat yhteiset perusvaatimukset ja että EFTAn valvontaviranomaisen on suoritettava tarkastuksia kyseisissä jäsenvaltioissa. Jotta voidaan edelleen yhdenmukaistaa yhteisten perusvaatimusten täytäntöönpanoa, komissiolla olisi oltava mahdollisuus ottaa mukaan ilmailun turvatoimien tarkastusryhmiinsä päteviä EFTAn valvontaviranomaisen ja EFTAn jäsenvaltioiden asiantuntijoita.
            
         
               (2)
            
            
               Euroopan siviili-ilmailukonferenssin (ECAC) sihteeristö koordinoi ilmailun turvatoimien auditointeja ECAC:n jäsenvaltioissa ilmailun turvaamista koskevien vaatimusten noudattamisen varmistamiseksi. ECAC:n sihteeristön ja komission välisen parhaiden käytäntöjen vaihdon vahvistamiseksi ilmailun turvaamisen alalla komissiolla olisi oltava mahdollisuus ottaa mukaan ilmailun turvatoimien tarkastusryhmiinsä päteviä asiantuntijoita ECAC:n sihteeristöstä.
            
         
               (3)
            
            
               Tässä asetuksessa säädetyt toimenpiteet ovat asetuksen (EY) N:o 300/2008 19 artiklan 2 kohdassa tarkoitetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan komission asetuksen (EU) N:o 72/2010 (3) 2 artiklan 3 kohta seuraavasti:
   
               ”3.
            
            
               ’komission tarkastajalla’ henkilöä, jonka komissio on valinnut osallistumaan komission tarkastuksiin ja joka on unionin kansalainen tai jonkin Euroopan vapaakauppaliiton (EFTA) jäsenvaltion kansalainen ja joko
               
                           —
                        
                        
                           komission palveluksessa,
                        
                     
                           —
                        
                        
                           unionin jäsenvaltion palveluksessa kansallisena auditoijana,
                        
                     
                           —
                        
                        
                           EFTAn jäsenvaltion palveluksessa henkilönä, jonka tehtävänä on suorittaa säännösten noudattamisen seurantatoimia kansallisella tasolla kyseisen jäsenvaltion puolesta,
                        
                     
                           —
                        
                        
                           EFTAn valvontaviranomaisen palveluksessa, tai
                        
                     
                           —
                        
                        
                           Euroopan siviili-ilmailukonferenssin sihteeristön palveluksessa.”
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä maaliskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 97, 9.4.2008, s. 72.
   
      (2)  EYVL L 1, 3.1.1994, s. 3.
   
      (3)  Komission asetus (EU) N:o 72/2010, annettu 26 päivänä tammikuuta 2010, ilmailun turvaamisen alalla suoritettavissa komission tarkastuksissa noudatettavista menettelyistä (EUVL L 23, 27.1.2010, s. 1).